burgasdotpro/wikipedia huggingface dataset:
Abigail (album)

Abigail je názov druhého štúdiového albumu dánskej heavy metalovej skupiny King Diamond. Je to prvý konceptuálny album a zároveň posledný, na ktorom hrajú Michael Denner a Timi Hansen. Prvý opustil skupinu krátko pred turné (na ktorom ho nahradil Mike Moon a toho následne Pete Blakk), druhý zostal so skupinou až do nahrávania ďalšieho albumu, kde ho však vystriedal Hal Patino.
Počas nahrávania albumu bola nahratá aj pieseň „Shrine“, tá sa však nakoniec na pôvodnom albume neobjavila, keďže textovo nezapadala do príbehu. Vyšla však ako bonus singlu „The Family Ghost“.
Príbeh.
Abigail je hororový príbeh zasadený do leta 1845. Dvaja mladí ľudia (Miriam Natias a Jonathan LaFey) prichádzajú, aby sa ubytovali vo svojom dome (dedičstvo LaFeyovcov). Na ceste ich zastaví sedem jazdcov pod vedením O'Braina, ktorí ich varujú, aby sa radšej vrátili späť, inak sa z 18 stane 9. Dvojica nepočúva a vstúpi do domu. Čoskoro sa tam začnú diať veľmi zvláštne veci. Jonathanovi sa zjaví duch grófa de LaFey (jeho predok), ktorý mu ukáže sarkofág s telom Abigail a varuje ho, že aby zabránil jej znovunarodeniu, musí zabiť svoju ženu. Príbeh sa retrospektívne vráti do roku 1777, keď 7. júla gróf zabije svoju nevernú ženu. Na jej dieťa (narodené ako mŕtve embryo) uvalí kliatbu a pomenuje ho Abigail. Na druhý deň je Miriam tehotná, ale táto ťarchavosť je v skutočnosti posadnutosť. Jonathan si uvedomí, že duch aj jazdci mali pravdu, a tak sa rozhodne konať. Avšak Miriam ho zhodí zo schodov a porodí Abigail, načo následne sama zomrie. Jazdci prichádzajú, aby Abigail znovu zničili.
Celý príbeh vymyslel King sám, okrem mena a dátumu 7. júl 1777. Istý fanúšik mu totiž poslal fotku náhrobného kameňa istého dievčaťa, ktoré zomrelo v tento deň ako sedemročné. King použil tento dátum a meno jej matky - Abigail.
Príbeh bol neskôr doplnený o druhú časť nazvanú .
Zoznam skladieb.
Autorom všetkých textov je King Diamond, hudbu zložil King Diamond, okrem uvedených.
Giuseppe Colombo

Giuseppe Colombo (* 2. október 1920, Padova – † 20. február 1984, Padova) bol taliansky vedec, matematik a inžinier pôsobiaci na Padovskej univerzite.
Výskum.
Colombo skúmal planétu Merkúr a práve jeho výpočty ukázali, ako dostať kozmickú loď na slnečnú obežnú dráhu, tak aby sa s Merkúrom stretla viackrát pomocou gravitačného manévru s Venušou. Vďaka tejto myšlienke dokázala NASA, aby Mariner 10 dosiahol tri prelety Merkúra namiesto jedného. Mariner 10 bola prvá kozmická loď, ktorá využila gravitačnú asistenciu. Odvtedy sa táto technika stala bežnou.
Colombo tiež vysvetlil rezonanciu viazanej rotácie na obežnej dráhe Merkúra, čím ukázal, že rotuje trikrát za každé dve obežné dráhy okolo Slnka.
Významne prispel k štúdiu Saturnových prstencov, väčšinou pomocou pozemných pozorovaní v ére predtým, ako sa vesmírny prieskum dostal k vonkajšej slnečnej sústave.
Vynašiel koncepciu spoločného spájania satelitov. Zúčastnil sa plánovania misie Európskej vesmírnej agentúry Giotto na Halleyovu kométu, ale zomrel pred jej vypustením.
Pamiatka.
Je po ňom pomenovaných niekoľko astronomických objektov a kozmických lodí:
Petržalka-Západ

Petržalka-Západ je miestna časť mestskej časti Petržalka v Bratislave. 
Delí sa na lokality Zadné lúky, Kapitulský dvor, Kapitulské pole, Kopčany, Vojenský dvor a Nové pole.
Petržalka-Juh

Petržalka-Juh alebo Janíkov dvor je miestna časť mestskej časti Petržalka v Bratislave. 
Delí sa na lokality Južné mesto-Zóna A, Južné mesto-Zóna B, Južné mesto-Zóna C a Janíkovské pole.
Petržalka-Východ

Petržalka-Východ je miestna časť mestskej časti Petržalka v Bratislave. 
Delí sa na lokality Petržalka-Východ 1, Petržalka-Východ 2, Petržalka-Východ 3 a Petržalka-Východ 4.
Škody spôsobené ďatľami a žlnami na stenách budov

Ďatle veľké (Dendrocopos major) a žlny zelené (Picus viridis) dokážu spôsobiť škody na vonkajších stenách budov, najmä na zateplených fasádach. Príčiny tohoto správania sú viaceré: 
Ďatle bežne hľadajú potravu na stojacich i spadnutých stromoch, žlny v tráve. Okrem toho často aj na stenách budov. Nájdu tu hmyz a pavúky. 
Prítomnosť hmyzu a jeho rôznych vývojových štádií zisťujú nielen vizuálne ale aj poklepkávaním na drevo. Objavia tak miesta výskytu hmyzu a jeho lariev pod kôrou stromov. V suchých a hubami napadnutých častiach stromov nachádzajú bohatý zdroj potravy. V takýchto miestach sa presekávajú hlbšie do dreva. Zvuk, ktorý vydáva pri poklepaní zateplenie na budove ďatľom signalizuje možný výskyt potravy.
Hniezdne dutiny vysekávajú ďatle do mäkšieho dreva. Má zvyčajne okrúhly tvar vchodu, krátky tunel a na konci hniezdnu dutinu hruškovitého tvaru smerujúcu od vletového otvoru dole. Táto stavebná činnosť je typická pre apríl. Hniezdne dutiny okrem hniezdenia využívajú jednotlivý vtáci aj ako spacie dutiny po celý rok.
Počnúc prvými teplými dňami koncom zimy a začiatkom jari začínajú ďatle a žlny najmä v predobedných hodinách označovať svoje teritória rýchlym sledom úderov zobáka do zvučných pahýľov, konárov či aj ľudských stavieb. Tieto opakované sledy drnčivých drumbľovaní ustanú v júli. 
Týmto škodám možno zamedziť inštalovaním mechanickej zábrany na napádané miesto, napríklad mriežka alebo umiestnenie strašiaka, ktorý je pohyblivý a vydáva zvuky napríklad prúžky alobalu, igelitu, plechovky, umelohmotné flaše na palici otočené hore dnom a podobne. Umiestnenie skôr skryté, pretože vtáci očakávajú ukrývajúce sa nebezpečie. Osvedčili sa aj siluety dravcov.
Labouristická strana

Labouristická strana môže byť:
Kurzarbeit

Kurzarbeit ( skrátená práca) je pôvodne nemecký termín, ktorý znamená prechodné skrátenie normálneho pracovného času podniku, spravidla z dôvodu ekonomických problémov. Kurzarbeit môže byť zavedený jednostranne zamestnávateľom alebo na základe obojstrannej dohody alebo na základe dohody sociálnych partnerov, môže byť zavedený len v jednom podniku alebo vo viacerých, môže byť zavedený na základe príslušného ustanovenia pracovnej zmluvy alebo na základe kolektívnej zmluvy, a môže mať rôznu podobu: môžu odpadnúť hodiny alebo dni alebo týždne pracovného času; v extrémnom prípade (tzv. Kurzarbeit Null) sa prechodne po dlhšiu dobu nepracuje vôbec. Najčastejšou príčinou zavedenia kurzarbeit býva snaha zachovať pracovné miesta v období prechodných ekonomických ťažkostí. Niektorí autori zužujú definíciu kurzarbeitu len na prípady, kde je skrátenie pracovného času sprevádzané príslušným znížením mzdy; niektorí iní ju zužujú na prípady, kde kurzarbeit vznikol na základe dohody sociálnych partnerov.
Kurzarbeit môže byť (a často býva) spojený s príslušným znížením mzdy zamestnancov, ktorým bol znížený pracovný čas. Pri splnení určitých podmienok môže byť (a často býva) kurzarbeit navyše doplnený o vyplácanie čiastočnej kompenzácie zníženia mzdy, pričom táto čiastočná kompenzácia sa spravidla platí zo sociálneho poistenia a pod. a napríklad v Nemecku sa volá Kurzarbeitergeld a v Rakúsku Kurzarbeitbeihilfe. Viaceré (najmä ne-nemecké) texty splietajú Kurzarbeit s Kurzarbeitergeld (Kurzarbeitbeihilfe), a preto nepresne zúžene definujú kurzarbeit ako prechodné skrátenie normálneho pracovného času (na základe dohody medzi sociálnymi partnermi) spojené so znížením mzdy a vyplácaním určitej náhrady zamestnancovi zo strany „štátu“ (pričom je otázne, či sa napr. prostriedky zo sociálneho poistenia dajú vôbec považovať za „štátne“).
Jazyková poznámka.
Kurzarbeit je nemecké slovo s doslovným významom „krátkopráca“. V nemčine sa píše s veľkým začiatočným K; v slovenčine s malým alebo veľkým k, vhodnejšie je malé k. V nemčine aj slovenčine sa vyslovuje [kurcarbajt]. V nemčine je ženského rodu, v slovenčine mužského alebo menej často ženského rodu. Kurzarbeitergeld znamená doslova „peniaze/prídavky (pre) kurzarbeitera“ a Kurzarbeitbeihilfe znamená doslova „príspevok pre kurzarbeit“.
Charakteristika.
Dôvodom použitia kurzarbeit je hlavne udržanie pracovných miest. V niektorých európskych štátoch má dlhšiu tradíciu. Vyskytol sa napr. počas hospodárskej krízy v roku 2008 alebo pandémie ochorenia COVID-19 v roku 2020.
Mammarenavírus Lassa

Mammarenavírus Lassa (angl. "Lassa mammarenavirus") je vírus z rodu mammarenavírus ("Mammarenavirus") a čeľade Arenaviridae. Má zoonotický pôvod a je prenosný na človeka. Vírus na človeka prenášajú hlodavce rodu "Mastomys" cez výkaly a moč. Spôsobuje horúčku Lassa s krvácaním, bolesťami hrdla, hluchotou, kašľom, bolesťami hlavy a ďalšími príznakmi. Rýchlo sa rozmnožuje a u človeka je extrémne smrteľný, napáda všetky tkanivá. Pri liečbe pomáha skoré podanie lieku ribavirín. Vakcína neexistuje. 
Prvýkrát bol izolovaný v regióne Lassa v Nigérii roku 1969. Je endemický pre západnú Afriku. Ročne je infikovaných približne 300 až 500 tisíc ľudí a spôsobí 5 000 obetí. 
Má okrúhlý tvar s priemerom 120 nm.
Ladislav Čisárik

Ladislav Čisárik ml. (* 29. december 1953, Teplice, Česko-Slovensko† 3. august 2017, Bratislava) bol heraldický výtvarník, maliar a grafický dizajnér. V spolupráci s Heraldickou komisiou Ministerstva vnútra Slovenskej republiky v roku 1990 spolu s Ladislavom Vrtelom navrhli a vytvorili nové slovenské národné symboly.
Životopis.
Od roku 1979 až do smrti pôsobil s manželkou vo svojom vlastnom grafickom štúdiu Signum v Bratislave. Spolu s Ladislavom Vrtelom bol autorom štátneho znaku Slovenskej republiky, súčasnej štátnej vlajky Slovenskej republiky, ktorá vstúpila do platnosti 3. septembra 1992 a štandardy prezidenta Slovenskej republiky. Nimi navrhnutý štátny znak Slovenskej republiky vychádza z erbu na pečati z prvej polovice 14. storočia, v ktorom je dvojitý kríž postavený na trojvrší. Na rozdiel od historickej predlohy však tvorcovia návrhu štátneho znaku trojvršie zvýšili, pretože sa považuje za významný a zmysluplný symbol. Ako herold navrhol alebo upravil erby a pečate viac ako 100 slovenských miest a dedín. Okrem toho bol autorom symbolov Slovenskej genealogicko-heraldickej spoločnosti. V roku 1994 ilustroval sprievodcu s názvom "Najstaršie rody na Slovensku". V roku 1996 vydal mapu v plagátovom formáte, ktorá zobrazuje úradné obecné vlajky a erby 136 miest na Slovensku.
John Gibson

John Gibson (* 14. júl 1993, Pittsburgh, USA) je americký hokejový brankár, ktorý aktuálne pôsobí v tíme Anaheim Ducks. Tento tím ho v roku 2011 draftoval v druhom kole. V rokoch 20122014 hral prevažne vo farmárskych kluboch Norfolk Admirals a San Diego Gulls, od sezóny 2015/2016 je stabilným členom kádra Anaheim Ducks.
Bol členom národného tímu USA do 20 rokov na majstrovstvách sveta v ruskej Ufe, kde družstvo USA získalo zlatú medailu. John Gibson bol vyhlásený za najlepšieho brankára turnaja.
Moonshine

Moonshine bolo krycie meno raného rušiaceho systému, ktorý vyvinula britská RAF proti radarom Luftwaffe typu Freya počas druhej svetovej vojny.
Situácia.
Veľká Británia vstupovala do druhej svetovej vojny so systémom radarov včasnej výstrahy Chain Home. Britskí vedci poznali možnosti radarovej techniky a tiež možnosti jej rušenia. Z obavy, aby nevyprovokovali nemeckú stranu k masovému nasadeniu rušenia, bolo oficiálnou politikou nevyrábať a nenasadzovať vlastné rušiace systémy, kým ich nezačne používať ako prvé Nemecko. Podobné váhanie sa zopakovalo neskôr aj pri rozhodovaní o nasadení systému Window. Vo februári 1942 sa Nemecku podarilo nepozorovane preplaviť krížniky Scharnhorst a Gneisenau Lamanšským prielivom. Tento kúsok sa podaril aj za výrazného príspevku nemeckých rušiacich systémov, použitých na znefunkčnenie britského radarového systému. Udalosť zmenila prístup k téme vývoja a nasadenia vlastných rušiacich systémov proti nemeckým radarom a potrebe vytvoriť príslušné taktické jednotky. Už v apríli 1942 sa sformovala špeciálna 515. peruť vyzbrojená na začiatku ôsmymi lietadlami Boulton Paul Defiant a novými rušiacimi systémami s označením "Moonshine" a Mandrel.
Princíp a taktika.
Systém "Moonshine" bol určený pre rušenie nemeckých radarov Freya. Pracoval na princípe zachytenia radarového signálu, jeho zosilnenia a spätného vyslania. To umožnilo jednému lietadlu vytvoriť ilúziu zovretej formácie viacerých lietadiel. Práve kvôli tejto technickej vlastnosti nebol použiteľný pri nočných náletoch, pri ktorých lietali bombardéry z bezpečnostných dôvodov vo voľnejších formáciách. Systém sa však javil sľubný a pracovalo sa ďalej na jeho rozvoji.
Nasadenie.
Systém bol nasadený v roku 1944 v rámci klamlivých operácií Glimmer a Taxable v predvečer vylodenia v Normandii. Nebol však inštalovaný v lietadlách, ale na štyroch člnoch námorníctva.
Strojček

Strojček môže byť:
Weinheim

 je veľké okresné mesto v Nemeckej spolkovej krajine Bádensko-Württembersko. Leží na severe spolkovej krajiny v krajinskom okrese Rhein-Neckar vo vládnom obvode Karlsruhe. Mesto sa rozkláda na západnom úpätí pohorí Odenwald a v bádenskej časti Hornorýnskej nížiny. Leží na trase medzi Heidelbergom a Frankfurtom nad Mohanom vo vzdialenosti asi 15 km severovýchodne od Mannheimu. Mesto má okrem historického jadra aj dve dominanty – zrúcaninu hradu Windeck a spolkový dom (Korporationshaus) Wachenburg, vďaka ktorým získalo prezývku „mesto dvoch hradov“. V mestskom jadre a ďalších desiatich mestských častiach žije okolo 43 tisíc obyvateľov. Weinheimský zámok, ktorý býval majetkom falckých kurfistov, je v súčasnej dobe sídlom mestského úradu.
Doprava.
Železničná.
Weinheim má dve hlavné železničné stanice:
Z týchto staníc je zabezpečené spojenie do Frankfurtu, Hamburgu a ostatných destinácií v Nemecku.
Letecká.
Najbližšie letiská vo Weinheim sú:
Partnerské mestá.
Weinheim má partnerské mestá:
Liberálno-demokratická strana

Liberálno-demokratická strana môže byť:
Prútikárstvo

Prútikárstvo je pseudovedecká metóda vyhľadávania podzemnej vody, rudných ložísk, chorobných vplyvov prostredia založená na psychickej citlivosti osoby. Ide o druh veštenia, pri vyhľadávaní sa nepoužívajú vedecké nástroje. Ako nástroj sa používa palička, virguľa, v tvare Y.
Prútikárstvo je pseudoveda a neexistujú vedecké dôkazy o tom, že je účinnejšie ako náhoda. Prútikári často dosahujú dobré výsledky, pretože náhodným výberom majú vysokú pravdepodobnosť, že v priaznivom teréne nájdu vodu. Pohyb prútikov sa dnes všeobecne pripisuje ideomotorickému pohybu. Ideomotorický pohyb je psychologický jav, pri ktorom subjekt vykonáva pohyby podvedome. Zjednodušene povedané, prútiky sa hýbu iba v dôsledku náhodného alebo podvedomého pohybu používateľa.
Praktizuje sa aj v súčasnosti. Moderný spôsob, opísaný v knihe "De Re Metallica", pravdepodobne vznikol v Nemecku v 16. storočí, keď sa prútikárstvo používalo pri hľadaní kovov. Existujú však prehistorické jaskynné maľby v Tassili v Alžírsku, kde postava mieri paličkami na oblohu. Podobné paličky sú aj na rytinách zo starovekého Egypta, alebo na sochách zo starovekej Číny. Prútikárstvo spomínal aj Konfucius.
Wachenburg

 je hrad na kopci s výhľadom na mesto Weinheim v Bádensko-Württembersku v Nemecku.
Bol postavený v rokoch 19071928 študentským zborom Weinheimer Senioren-Convent. Na hrade sa nachádza reštaurácia s pekným výhľadom na krajinu.
Windeck

Hrad Windeck (nemecky: ) stojí na malom kopci v meste Weinheim na Bergstraße. Bol postavený okolo roku 1100 na ochranu obyvateľov kláštora Lorsch.
V roku 1674 ho nesmierne poškodili vojská francúzskeho kráľa Ľudovíta XIV. V roku 1960 boli zrúcaniny obnovené a múry paláca boli na novo postavené. V roku 1978 ho získalo mesto Weinheim. V 80. rokoch 20. storočia sa uskutočnili archeologické prieskumy a konzervácie. Našiel sa pôdorys, ktorý dával predstavu o rozmeroch pevnosti. Dnes sú ruiny pevnosti Windeck klasifikované ako historická pamiatka.
V jeho priestoroch funguje pivná záhrada.
Most Monoštor

Most Monoštor alebo Monoštorský most je cestný most ponad Dunaj spájajúci Komárno na slovenskej a Komárom na maďarskej strane rieky.
Most bol otvorený 17. septembra 2020 za účasti premiérov Igora Matoviča a Viktora Orbána. Rozpočet na most presiahol 117 miliónov eur.
Názov.
V máji 2020 bolo zverejnené, že maďarsko-slovenská pracovná skupina rozhodla, že sa most bude volať Most Monoštor, v maďarčine "Monostori híd". Na maďarskom brehu most leží v komáromskej štvrti Koppánymonostor, neďaleko od Monoštorskej pevnosti.
Výstavba.
V roku 2012 podpísali vlády Slovenska a Maďarska dohodu o výstavbe mostu, v roku 2014 boli získané stavebné povolenia a v roku 2015 grant z programu CEF - Nástroj na prepojenie Európy, 85% nákladov hradila Európska únia.
Výstavba úseku začala k 14. augustu 2017, v októbri 2017 začali prípravy staveniska. Od februára 2018 do júna prebiehalo zakladanie mosta a v júni 2018 začali práce na pilieroch. Brehy boli spojené v decembri 2019.
Parametre.
Most spája cestu cestu I/63 na slovenskej strane so štátnou cestou č. 1 na maďarskej strane. 170 metrov po prúde je železničný most a 2,8 kilometra Alžbetin most.
Most má dĺžku 600 metrov, dva cestné pruhy, chodník a cyklocestu. Most je oceľový a najvyšší na Dunaji. Pozostáva z piatich polí, z toho tri sú nad riekou a dva nad inundačným územím na Slovensku. Most má celkovo 6 podpier.
Výška pylónu „nad niveletou po kotvenie najvyššie položeného kábla je 90,488 m“. „Celková výška nad hornou rovinou základovej dosky steny spodnej stavby je 118,288 m“.
Okolitá doprava.
Nový most dopravne odľahčuje starší Alžbetin most, postavený v dobách Rakúsko-Uhorska. Umiestnenie Mosta Monoštor bolo kritizované: na východnej strane mesta by mohol viac odľahčiť dopravu v meste, pri polohe mosta na západe mesta bude musieť doprava smerujúca na sever, na cestu I/64, prechádzať centrom mesta. Situáciu by mohol vyriešiť severný obchvat mesta. Komárno malo podľa meraní okresných miest bez obchvatu v roku 2015 najvyššiu hustotu dopravy, 20 tisíc vozidiel za 24 hodín. Obchvat je zatiaľ v štádiu príprav, Slovenská správa ciest jeho realizovanie odhaduje na rok 2026, projekt má na starosti NDS.
Zoznam českých hlásateľov a hlásateliek

Toto je zoznam českých televíznych hlásateľov a hlásateliek, ktorí pracovali buď vo vtedajšej Československej televízii alebo v Českej televízii.
Katecholaminergná polymorfná komorová tachykardia

Katecholaminergná polymorfná KT () je vrodená srdcová chyba z radu kanalopatií. Jedná sa o genetickú poruchu kalciového kanála. Prejavuje sa len na EKG a demaskuje sa iba pri záťaži. Mechanizmus spúšťania je daný kvôli tomu, že pri záťaži sa vyplavujú adrenalín a noradrenalín a pri špecifickej poruche draslíkového kanálika spúšťajú polymorfnú komorovú tachykardiu. Je zodpovedný za cca 1520% náhlych úmrtí kardiologickej etiológie u mladých dospelých.
Symptómy.
Aj keď u jedincov s CPVT nemusí dôjsť k žiadnym príznakom, najčastejším hláseným príznakom býva náhla strata vedomia, ktorá sa označuje ako synkopa. Príznaky sa často vyskytujú počas cvičenia alebo ako reakcia na emočný stres - situácie, v ktorých sa v tele uvoľňujú chemickí poslovia známi ako katecholamíny, napríklad adrenalín. Pokiaľ sa vyskytujú najmä ľahšie príznaky (pocit na odpadnutie, búšenie srdca) často to vedie k oneskoreniu pri stanovení správnej diagnózy. U tretiny postihnutých môže byť prvým prejavom ochorenia zástava srdca, ktorá môže potenciálne viesť k náhlej smrti. K tomu môže dôjsť aj u veľmi malých detí, kde sa CPVT potom prejavuje ako syndróm náhleho úmrtia dieťaťa. Približne 30% pacientov s CPVT bude mať člena rodiny, ktorý v dôsledku cvičenia alebo stresu zažil synkopu, záchvaty alebo náhlu smrť.
Extraliga hádzanárov 2019/20

Extraliga hádzanárov v sezóne 2019/20 mal byť 27. ročník extraligy hádzanárov, najvyššej hádzanárskej súťaže mužov na Slovensku. Na základe rozhodnutia výkonného výboru Slovenského zväzu hádzanej boli dňom 30. marca 2020 z dôvodu pandémie ochorenia COVID-19 zrušené všetky nadchádzajúce ligové zápasy a súťažný ročník bol anulovaný bez určenia víťaza.
David Icke

David Vaughan Icke (* 29. apríl 1952, Leicester, Spojené kráľovstvo) je anglický konšpiračný teoretik, bývalý futbalista a športový hlásateľ. Icke napísal viac ako 20 kníh a prednášal vo viac ako 25 krajinách.
V roku 1990 navštívil senzibila, ktorý mu údajne povedal, že bol na zem vyslaný za určitým účelom a začne prijímať správy z duchovného sveta. Nasledujúci rok oznámil, že je „Synom Božstva“ a že svet bude čoskoro zničený prílivovými vlnami a zemetraseniami, čo predpovedal aj v šou "Wogan" na BBC. Ickeho vystúpenie v šou viedlo v Spojenom kráľovstve k výsmechu verejnosti.
Počas nasledujúcich 11 rokov Icke napísal "The Robots' Rebellion" (1994), "And the Truth Shall Set You Free" (1995), "The Biggest Secret" (1999) a "Children of the Matrix" (2001), v ktorých rozvinul svoje konšpirácie o Novom svetovom poriadku. Po tom ako podporil antisemitský falzifikát "Protokoly sionských mudrcov" v "Povstaní robotov" a "Pravda vás oslobodí", mu vydavateľ odmietol vydávať ďalšie knihy.
Icke verí, že vesmír sa skladá z „vibračnej“ energie a skladá sa z nekonečného množstva dimenzií, ktoré zdieľajú rovnaký priestor. Tvrdí, že interdimenzionálna rasa reptiliánskych (jašterích) bytostí zvaná Archoni (alebo Anunnaki) uniesla Zem a že geneticky modifikovaná rasa reptiliánov (hybrid človeka a Archona), ktorí dokážu meniť podobu, známa ako Babylonské bratstvo, Ilumináti alebo „elita“, manipuluje s globálnymi udalosťami tak, aby udržali ľudí v neustálom strachu. Archoni sa živia „negatívnou energiou“, ktorú tento strach vytvára. Tvrdí, že mnoho významných osobností verejného života patrí k Babylonskému bratstvu a poháňajú ľudstvo smerom k orwellovskému globálnemu fašistickému štátu alebo k novému svetovému poriadku, kde sa končí sloboda slova. Icke verí, že jediný spôsob, ako možno tento „archontický“ vplyv poraziť, je ten, ak sa ľudia prebudia k pravde a naplnia svoje srdcia láskou. Kritici obvinili Ickeho z antisemitizmu a popierania holokaustu, pričom teórie o reptiliánoch, majú slúžiť ako „kódovaný jazyk“.
Monoštor

Monoštor môže byť:
Prahovanie

Prahovanie () je najjednoduchšia metóda segmentácie obrazu, ktorá je rýchla a výpočtovo nenáročná. Stále je široko používanou metódou v jednoduchých aplikáciach a vďaka svojej rýchlosti môže byť prevádzaná v reálnom čase. Prahovanie je vhodnou metódou ak sú hodnoty jasu objektov na obrázku jasne odlišné od hodnôt pozadia.
Definícia.
Prahovanie je transformácia vstupného obrázku na výstupný – binárny obraz. Na základe vopred zvolenej hodnoty prahu T (threshold) sa vyhodnocuje každý pixel obrazu. Bodom s hodnotou jasu väčšou než prah sa priradí 1, ostatným bodom sa priradí 0. Obraz s viac úrovňami jasu sa takto prevedie na obraz s dvoma jasovými úrovňami – čiernou a bielou. Nech 𝑓(𝑖, 𝑗) je vstupný obraz a 𝑔(𝑖, 𝑗) výstupný obraz, prahovanie je potom popísané vzťahom:
formula_1
Globálne a lokálne prahovanie.
Rozlišujeme globálne a lokálne (alebo aj adaptívne) prahovanie. Pri globálnom prahovaní je zvolená len jedna hodnota prahu pre celý obrázok. Len zriedka je však globálne prahovanie úspešné, aj na jednoduchých obrázkoch totiž bývajú odchýlky v hodnotách pixelov spôsobené napríklad osvetlením.
Lokálne prahovanie rešpektuje rozdielne podmienky jasu v rôznych častiach obrazu. Jeden z možných prístupov je skúmanie okolia každého bodu obrazu a prah T je určený na základe informácií z tohto okolia. Ďalšou možnosťou je rozdelenie obrazu na menšie časti a prah je určený pre každú časť osobitne. Negatívom tohto prístupu je vytvorenie hraníc v okolí regiónov obrázku, dôsledkom prahovania výrazne odlišnou hodnotou. Na zjemnenie prechodu hraníc je v týchto metódach potrebný ešte post-processing.
Voľba prahu.
Pre úspešné prahovanie je kľúčové zvolenie vhodného prahu. Prah je možné stanoviť rôznymi spôsobmi. Môže byť zadaný užívateľom, kedy sa skúšaním niekoľkých rôznych hodnôt hľadá hodnota, ktorá dáva najlepší výsledok, alebo sa využijú metódy, ktoré sa snažia určiť prah automaticky. Existuje veľké množstvo metód, ktoré dokážu stanoviť prah automaticky a podľa toho aké informácie využívajú ich môžeme rozdeliť do nasledujúcich skupín:
Stará Petržalka

Stará Petržalka je lokalita v miestnej časti Dvory v časti Petržalka v Bratislave. Obsahuje pôvodné ulice pred asanáciou Petržalky.
Ulice.
Dubnická ulica, Handlovská ulica, Harmanecká ulica, Jaroslavova ulica, Kežmarské námestie, Kopčianska ulica, Kremnická ulica, Krupinská ulica, Levočská ulica, Ľubietovská ulica, Novobanská ulica, Očovská ulica, Prokopova ulica, Röntgenova ulica, Rusovská cesta, Údernícka ulica, Viedenská cesta, Vilová ulica, Vranovská ulica.
Lúky 9

Lúky 9 (staršie: Lúky IX) sú lokalita v miestnej časti Lúky v mestskej časti Petržalka v Bratislave.
Ležia na východ od Dolnozemskej cesty, súčasťou lokality je Čistiaca stanica odpadových vôd Petržalka a Vozovňa Petržalka. Obytná zástavba sa tu nenachádza.
Matador (lokalita)

Matador je lokalita v miestnej časti Dvory v mestskej časti Petržalka v Bratislave.
Zaberá priestor medzi ulicami Údernícka, Kaukazská, Kopčianska a Bratská.
Nachádza sa tu niekoľko ulíc, ktoré tvorili pôvodnú zástavbu Petržalky, a to Kubínska, Goralská, Dargovská, Nábrežná a Hrobárska.
Stredné lúky

Stredné lúky sú lokalita v miestnej časti Lúky v mestskej časti Petržalka v Bratislave.
Nachádzajú sa medzi Kopčianskou ulicou a Budatínskou ulicou.
Nie je tu obytná zástavba, no nachádza sa tu nákupná zóna Lúky s obchodnými domami Galéria Petržalka a Obchodné centrum Danubia.
Háje 1

Háje 1 sú lokalita v miestnej časti Háje v mestskej časti Petržalka v Bratislave.
Je to územie západne od Námestia hraničiarov a Starohájskej ulice.
Ulice.
Ambroseho ulica, Bradáčova ulica, Dudova ulica, Gessayova ulica, Hrobákova ulica, Jantárová cesta, Kutlíkova ulica, Námestie hraničiarov, Osuského ulica, Romanova ulica, Rovniankova ulica, Starohájska ulica.
Háje 2

Háje 2 sú lokalita v miestnej časti Háje v mestskej časti Petržalka v Bratislave.
Je to územie severovýchodne od Námestia hraničiarov, severne od Haanovej ulice a Gettingovej ulice a západne od Dolnozemskej cesty.
Ulice.
Blagoevova ulica, Bosákova ulica, Bulíkova ulica, Dolnozemská cesta, Furdekova ulica, Gettingova ulica, Haanova ulica, Jantárová cesta, Lachova ulica, Lužná ulica, Mamateyova ulica, Mlynarovičova ulica, Námestie hraničiarov, Pankúchova ulica, Polereckého ulica, Sosnová ulica, Šustekova ulica.
Háje 3

Háje 3 sú lokalita v miestnej časti Háje v mestskej časti Petržalka v Bratislave.
Je to územie východne od Starohájskej ulice, severne od Kutlíkovej ulice, južne od Haanovej ulice a Gettingovej ulice a západne od Dolnozemskej cesty.
Ulice.
Dolnozemská cesta, Gettingova ulica, Haanova ulica, Jankolova ulica, Kutlíkova ulica, Mamateyova ulica, Ulica Medveďovej, Ovsištské námestie, Polereckého ulica, Starohájska ulica, Ulica Alžbety Gwerkovej, Ulica Marie Curie Sklodowskej.
Ekonomická univerzita (lokalita)

Ekonomická univerzita (starší názov: Háje IV alebo Háje 4) je lokalita v miestnej časti Háje v mestskej časti Petržalka v Bratislave.
Je to areál samotnej Ekonomickej univerzity v Bratislave plus okolie (benzínová pumpa atď.) 
Spočiatku (t.j. v 70. rokoch) sa dnešná Ekonomická univerzita v širšom zmysle nepovažovala za súčasť Hájov, ale patrila k lokalite, ktorá sa v súčasnosti nazýva Petržalka-Sever (vtedajší názov: Centrum).
Oblátka

Oblátka (nárečovo oplátka alebo "oplatka") je jedlo z nekysnutého jemného tenkého cesta, zvyčajne s tlačeným vzorom. Oproti sušienke býva tenšia a plochá. Najmä solené oblátky bývajú ochutené. Chuťovo nevýrazné oblátky sa s výnimkou hostií zvyčajne dochucujú náplňou alebo sú súčasťou iného sladkého jedla.
Oblátky sa často zlepujú v dvoch či viacerých vrstvách pomocou náplne, napr. čokoládovej, orieškovej alebo vanilkovej, a vytvárajú sa z nich rezy. Príkladom môžu byť tatranky a horalky, lemované po obvode ešte čokoládovou polevou. Kúpeľná oblátka je zlepená z dvoch veľkých kruhových oblátok. Oblátkou je tiež tvorený zmrzlinový kornútok, z podobného cesta sú vyrábané i trubičky.
Babjak

Babjak je slovenské priezvisko. Najčastejšie je v meste alebo obci: Michalovce, Humenné, Hažín nad Cirochou, Sabinov, Nižný Hrušov.
Transfóbia

Transfóbia „je znechutenie, strach, hnev alebo diskomfort pociťovaný alebo dávaný najavo trans ľuďom alebo ľuďom s rodovo nestereotypým správaním“. Iná definícia transfóbiu definuje ako iracionálny strach pred nejakou osobou, nakoľko sa táto osoba správa ako osoba odlišného pohlavia od pohlavia, ktoré jej bolo priradené pri narodení, napr. prostredníctvom hormonálnej liečby, chirurgického zákroku, odevu alebo kozmetiky.
Prejavy transfóbie.
Podľa Agentúry Európskej únie pre základné práva (FRA) sú trans ľudia „najviac ohrození násilnými trestnými činmi“.
Výbor pre práva lesieb, gejov, bisexuálnych, transrodových a intersexuálnych ľudí transfóbiu zaraďuje pod homofóbiu. Medzi jej formy zaraďujú „prejavy nenávisti a podnecovanie k diskriminácii, výsmech, slovné, psychologické a fyzické násilie, prenasledovanie a vraždy“.
Veterný mlyn (Holíč)

Veterný mlyn v Holíči je historická technická pamiatka pochádzajúca z 80. rokov 19. storočia. Nachádza sa juhovýchodne od mesta na zalesnenom kopci Hrebeň. Je jediným zachovaným veterným mlynom na Slovensku.
História.
Pôvodný drevený mlyn je zobrazený na rytine z roku 1801. Patril k najstarším dreveným mlynom nemeckého typu na území Slovenska a Česka. Drevený mlyn bol nahradený kamenným trojpodlažným mlynom holandského typu. O jeho výstavbu sa zaslúžil tesársky majster František Sláma. Pôvodnú drevenú kupolu nahradila po roku 1927 kupola tehlová. Mlyn následne chátral až do roku 1970, keď ho opravilo miestne poľovnícke združenie.
V roku 1972 bol mlyn zapísaný na zoznam Národných kultúrnych pamiatok SR.
Poloha.
Mlyn sa nachádza na juhovýchodnom okraji mesta Holíč na kopci Hrebeň obkolesený lesom. K mlynu sa je možné dostať po spevnenej ceste z ulice Pod sýpkou od západu. Ďalšími možnosťami je prístup po poľných cestách z centra mesta zo severu, od obce Trnovec z východu alebo od záhradkárskej osady z juhu. Okolo mlyna vedú žltá turistická trasa a 2 cykloturistické trasy – Skalická vinárska cesta a Strážnické a skalické vinohrady. Od mlyna je výhľad severovýchodným smerom na obec Vrádište a mesto Skalica.
Súčasnosť.
V súčasnosti sa v okolí mlyna konajú kultúrne a spoločenské podujatia. Mlyn je verejnosti prístupný po dohode.
V roku 2013 vydala Slovenská pošta poštovú známku s vyobrazením mlyna.
Chren (rod)

Chren (lat. "Armoracia") je rod rastlín z čeľade kapustovité.
Petržalka-Sever 1

Petržalka-Sever 1 je lokalita v miestnej časti Petržalka-Sever v mestskej časti Petržalka v Bratislave.
Je to územie severne od miestnej časti Dvory.
Ulice.
Nachádzajú sa tu ulice Viedenská cesta a Krasovského ulica. Južnou častou lokality prechádza Einsteinova ulica.
Petržalka-Sever 2

Petržalka-Sever 2, ľudovo Lido alebo Elýzium, je lokalita v miestnej časti Petržalka-Sever v mestskej časti Petržalka v Bratislave.
Je to územie severne od miestnej časti Háje.
Ulice.
Nachádzajú sa tu ulice Klokočova ulica, Kočánkova ulica, Pri seči a Pobrežná ulica. Južnou častou lokality prechádza Einsteinova ulica.
Južné mesto-Zóna A

Južné mesto-Zóna A je lokalita v miestnej časti Petržalka-Juh v mestskej časti Petržalka v Bratislave.
Nachádza sa južne od lokality Lúky 5.
Ulice.
Nachádza sa tu Labutia ulica.
Južné mesto-Zóna B

Južné mesto-Zóna B je lokalita v miestnej časti Petržalka-Juh v mestskej časti Petržalka v Bratislave.
Nachádza sa južne od lokalít Lúky 7 a Lúky 8.
Ulice.
Nachádza sa tu Ulica Zuzany Chalupovej a Ulica Jána Lajčiaka.
Južné mesto-Zóna C

Južné mesto-Zóna C je lokalita v miestnej časti Petržalka-Juh v mestskej časti Petržalka v Bratislave. Nachádza sa tu zóna Slnečnice, ktorá je prvou etapou projektu Južného mesta. 
Nachádza sa južne od lokality Lúky 9. 
Ulice.
Nachádzajú sa tu ulice Azúrová ulica, Fialová ulica, Béžová ulica a Žltá ulica.
Evanjelický kostol Svätej Trojice (Poprad)

Kostol Svätej Trojice je evanjelický kostol v Poprade. Nachádza sa na Námestí svätého Egídia.
História.
Evanjelický cirkevný zbor v Poprade vznikol okolo roku 1545, ale drevený kostol si mohli postaviť až v roku 1760. V roku 1828 padlo rozhodnutie postaviť murovaný kostol. 3. júna 1829 bol položený jeho základný kameň, jeho stavba bola ukončená v roku 1834 a kostol bol vysvätený 24. júna 1835 na sviatok Svätej Trojice.
Projektantom kostola v klasicistickom slohu bol Ján Fabrici. Portálový oltár pochádza z roku 1840.
V kostole sa nachádza náhrobná doska kňaza, náboženského spisovateľa a šľachtica Ondreja Fabriciho z roku 1830, ktorý v Poprade pôsobil 41 rokov. Kostol je možné navštíviť aj v rámci sprevádzanej prehliadky. Okrem toho sú v kostole viacjazyčné písomné materiály o histórii kostola a cirkevného zboru.
Ostrý vrch (255,5 m n. m.)

Ostrý vrch je vrchom v Chvojnickej pahorkatine v podcelku Unínska pahorkatina. Nachádza sa južne od mesta Gbely.
Prístup.
Na vrch vedie z juhovýchodu nespevnená štrková cesta z cesty III/1155 Gbely - Smolinské (s nižším sklonom) a zo severu nespevnená piesčitá cesta od mesta Gbely (s vyšším sklonom). Prístup motorovým vozidlom priamo na vrchol je povolený len dopravnej obsluhe. Po lesných cestách je možnosť prístupu aj z obcí Smolinské, Čáry a Brodské.
Okolie a turistika.
Z vrchu je výhľad na najvyšší vrch Chvojnickej pahorkatiny - Zámčisko, Malé Karpaty a Pavlovské vrchy.
Turistika.
V roku 2019 začalo na vrchu miestne občianske združenie s výstavbou rozhľadne. Rozhľadňa s názvom Mojmírova bašta bola sprístupnená v roku 2023. Pripomína pôsobenie Cyrila a Metoda na Veľkej Morave. Na vrchole sa tiež nachádza otvorený turistický prístrešok s možnosťou prenocovania, ohnisko a dvojramenný drevený kríž.
Morfologické operácie

Morfologické operácie () sú jedny z techník spracovania obrazu v informatike. Používajú sa hlavne pri predspracovaní obrázkov na odstránenie šumu a zjednodušenie tvaru, ďalej môžu byť použité na tvorbu kostry alebo stenčovanie a zhrubšovanie objektov. Najčastejšie sú používané na binárne obrazy, avšak je možné použiť ich aj na šedotónové. Medzi základné morfologické operácie patrí dilatácia, erózia a od nich odvodené otvorenie a uzavretie.
Definícia.
Morfologické operácie sú realizované ako relácie bodovej množiny – vstupného obrazu a menšej bodovej množiny nazývanej štrukturálny element. Štrukturálny element B je systematicky posúvaný po obraze a výsledok transformácie je zapisovaný do výsledného obrázku.
Štrukturálny element je matica, ktorej rozmer je zvyčajne nepárne číslo. Je to z toho dôvodu aby pixel z pôvodného obrázku po ktorom maticu posúvame, padol do jej stredu. Binárny štrukturálny element pozostáva z jednotiek a núl. V niektorých reprezentáciách môžeme nájsť zapísané len jednotky.
Dilatácia.
Dilatácia formula_1 rozširuje objekty o jednu vrstvu na úkor pozadia a spája rozdelené časti objektu. Používa sa taktiež na vyplnenie drobných dier a úzkych zálivov.
Majme vstupný obraz X a štrukturálny element B. Dilatácia potom skladá body týchto dvoch množín na základe vektorového súčtu (alebo aj Minkowskeho súčtu, čo je (a,b) + (c,d) = (a+c, b+d)). Dilatácia X formula_1 B je množina bodov, ktorá je výsledkom všetkých možných súčtov párov vektorov, pričom pár tvorí stále jeden vektor z množiny X a druhý z množiny B. Formálne zapísané:
formula_3
Nasledujúci príklad ukazuje ako zo vstupného obrazu X a štrukturálneho elementu B vypočítať obraz po dilatácii:
Erózia.
Erózia ⊖ skladá body dvoch množín na základe vektorového rozdielu. Eliminuje izolované body na pozadí, uberá hrúbku objektov a zložité objekty rozdeľuje. Eróziu X⊖B môžeme vyjadriť rovnicou:
formula_4Pričom táto rovnica nám hovorí, že každý bod p z obrázku je testovaný a výsledok erózie je daný takými bodmi p, ktorých vektorový súčet p+b patrí do X.
Nasledujúci príklad ukazuje ako zo vstupného obrazu X a štrukturálneho elementu B vypočítať obraz po erózii:
Otvorenie.
Otvorenie (rovnako aj uzavretie) využíva vzájomnú kombináciu morfologický operácii dilatácie a erózie. Využíva sa tu skutočnosť že tieto operácie nie sú navzájom inverznými operáciami. Otvorenie je erózia nasledovaná dilatáciou. Táto operácia prerušuje tenké spoje medzi objektami a odstraňuje šum. Otvorenie je definované ako:
formula_5
Uzavretie.
Uzavretie je dilatácia nasledovaná eróziou. Spája objekty, ktoré sú blízko u seba, zaplňuje malé diery v objektoch a vyhladzuje ich obrysy. Uzavretie je definované ako: 
formula_6
Starokatolícka delegatúra Utrechtskej únie na Slovensku

Starokatolícka delegatúra Utrechtskej únie na Slovensku alebo podľa farností "Starokatolíci v Bratislave" a "Starokatolíci v Trnave" je štátom neregistrovaná kresťanská cirkev pôsobiaca na Slovensku. Hlási sa ku starokatolíckemu hnutiu ktoré vzniklo v 19. storočí oddelením sa od rímskokatolíckej cirkvi. Je členom Utrechtskej únie starokatolíckych cirkví. Starokatolícka delegatúra Utrechtskej únie na Slovensku prevádzkuje občianske združenie "Starokatolíci na Slovensku". 
Netvorí jeden celok so Starokatolíckou cirkvou na Slovensku. Starokatolícka cirkev na Slovensku od roku 2004 nie je členom Utrechtskej únie. Dnes máme teda na Slovensku dve samostatné a na sebe nezávislé starokatolícke jurisdikcie. Starokatolícka delegatúra Utrechtskej únie na Slovensku nemá vlastného biskupa, spadá pod biskupa Starokatolíckej cirkvi v Českej republike. Otvorene sa stavia k partnerstvám rovnakého pohlavia a umožňuje aj svätenie žien. 
Využívajú "Ekumenický lekcionár" (ang. Revised Common Lectionary – Revidovaný spoločný lekcionár) a Slovenský ekumenický preklad Biblie. Niekoľkokrát sa Starokatolíci v Bratislave zúčastnili na Limskej liturgii. 
História.
Od roku 1995 existuje samostatná Starokatolícka cirkev na Slovensku. Tá však od roku 2004 nie je členkou Utrechtskej únie starokatolíckych cirkví. Podľa interpretácie Utrechtskej únie bola vylúčená, kvôli tomu že vtedajší arcibiskup Augustín Bačinský sa nechal vysvätiť Antóniom José da Costa Raposom, arcibiskupom Apoštolskej episkopálnej cirkvi v Portugalsku (dnes nazývanej Starokatolícka cirkev v Portugalsku) ktorého Utrechtská únia považuje za tzv. vagantného biskupa, čiže bsikupa vysväteného neregulárnym spôsobom. Podľa vlastných slov však úniu opustila, kvôli nesúhlasu s kňazským svätením žien a požehnávaním partnerstviev osôb rovnakého pohlavia, ku ktorým pristúpili starokatolícke cirkvi v Holandsku, Nemecku, Švajčiarsku a Rakúsku.
Od roku 2004 teda na Slovensku nepôsobila žiadna cirkev s členstvom v Utrechtskej únii. To sa zmenilo v marci 2016, kedy v Bratislave vzniklo misíjne spoločenstvo Starokatolíckej cirkvi v Českej republike pod názvom "Starokatolící v Bratislave". Od roku 2019 sa bohoslužby konajú aj v Trnave. Toto spoločenstvo vedie kňaz Martin Kováč. Predtým ako bol Martin Kováč vysvätený za kňaza, bohoslužby chodieval slúžiť kňaz Pavel Vichlenda. Príležitostne vypomáhal aj episkopálny kňaz Walter Baer. 
V Bratislave sa zo začiatku bohoslužby konali v prenajatých priestoroch na Evanjelickej bohosloveckej fakulte Univerzity Komenského v Bratislave. Neskôr sa konali v aule Vysokej školy sv. Alžbety v Bratislave. V súčasnosti sa bohoslužby v Bratislave slúžia v kaplnke sv. Ladislava v Primaciálnom paláci. 
Od leta 2020 má cirkev status "Starokatolíckej delegatúry Utrechtskej únie na Slovensku". S českou starokatolíckou cirkvou ich teda spája už len biskup (Pavel Benedikt Stránský).
Farnosti.
Obe farnosti spravuje kňaz Martin Kováč.
Babinská republika

Babinská republika () bola satirická, literárna a karnevalová spoločnosť založená v roku 1568 v osade Babin v Lublinskom kraji, v Poľsku Stanisławom Pszonka a Piotr Kaszowskim. Jej latinské motto bolo: "Omnis Homo Mendax" („Každý človek je klamár“).
Babinská republika bola založená ako paródia na existujúci štát. Za týmto účelom republika udelila sarkastické „úrady“ a „tituly“ tým, ktorí sa na verejnosti kvôli nejakej chybe alebo bláznovstvu strápnili, a tým, ktorí rozprávali smiešne nepravdivé príbehy. Ľudia so slabými rečovými schopnosťami boli vyhlásení za „hovorcov republiky“, klebetnici sa stali členmi „tajnej rady“, ľudia, ktorí zveličovali svoje úlovky, boli označení „páni lovu“, atď. Všetky nominácie boli zapísané do "pamätného registra Babinových úradníkov".
V registri bolo celkovo 411 záznamov. Niektoré z vymyslených príbehov ukazujú vplyv Rabelaisa a Boccaccia. Spoločnosť bola inštitúcia kultúrneho života v post- renesančnom Poľsku a prežila až do roku 1677. Babinská republika priniesla v tom čase niekoľko vtipných výrazov v poľštine, napríklad "rycerz z Babina" („rytier z Babína“), čo znamená „zbabelec“, alebo "wiesci z Babina" („správy z Babína“), čo znamená „nepravdivé fámy“.
Chase Elliott

William Clyde „Chase“ Elliott II (* 28. november 1995, Dawsonville, Georgia, USA) je americký automobilový pretekár. V súčasnosti preteká v NASCAR Cup Series s tímom Hendrick Motorsports v automobile Chevrolet Camaro ZL1 1LE s číslom 9 sponzorovaný spoločnosťou NAPA Auto Parts.
Elliott bol šampiónom NASCAR Nationwide Series 2014. Debut v sérii NASCAR Cup začal v súťaži STP 500. Jeho prvé víťazstvo v pohárovej sérii vyhral v súťaži "Go Bowling at The Glen 2018".
Elliott je jediný syn bývalého pretekára NASCAR Billa Elliotta.
Utrechtská únia starokatolíckych cirkví

Utrechtská únia starokatolíckych cirkví je spoločenstvo združujúce niekoľko starokatolíckych cirkví. Je v plnom sviatostnom spoločenstve s Anglikánskym zväzom cirkví, Nezávislou filipínskou cirkvou a Švédskou (evanjelickou) cirkvou. 
Dejiny.
Po tom čo sa po niekoľkých historických etapách v rôznych obdobiach z rôznych reformných katolíckych prúdov sformovalo "starokatolícke hnutie", v roku 1889 vznikla tzv. "Utrechtská únia". Išlo o spoločenstvo v ktorom boli združené nemecká, švajčiarska aj holandská starokatolícka cirkev.
Dnes Utrechtská únia združuje starokatolícke cirkvi v Nemecku, Rakúsku, Švajčiarsku, Holandsku, Česku a Poľsku a inde.
Utrechtská únia na Slovensku.
V roku 2004 Starokatolícka cirkev na Slovensku opustila Utrechtskú úniu. Podľa vlastných slov pre nesúhlas s kňazským svätením žien a litirgickým požehnávaním párov rovnakého pohlavia, ku ktorým pristúpili starokatolícke cirkvi v nemecky hovoriacich krajinách a v Holandsku. Podľa slov Utrechtskej únie bola vylúčená, kedže jej vtedajší biskup Augustín Bačinský prijal biskupskú vysviacku od Antónia José da Costa Raposa, biskupa "Apoštolskej episkopálnej cirkvi v Portugalsku" (dnes zvanej Starokatolícka cirkev v Portugalsku), ktorého Utrechtská únia považuje za tzv. vakantného biskupa (biskupa vysväteného neregulárnym spôsobom).
Od roku 2004 na Slovensku nepôsobila žiadna cirkev s členstvom v Utrechtskej únii. V roku 2016 na Slovensku začala misíjne pôsobiť česká starokatolícka cirkev pod názvom "Starokatolíci v Bratislave". V roku 2020 bolo spoločenstvo "Starokatolíci v Bratislave" premenované na Starokatolícku delegatúru Utrechtskej únie na Slovensku. Toto spoločenstvo vedie kňaz Martin Kováč, nie je štátom registrovanou cirkvou a netvorí jeden celok so Starokatolíckou cirkvou na Slovensku.
OpenCV

OpenCV (Open Source Computer Vision Library) je multiplatformová open-source knižnica, ktorá obsahuje algoritmy zamerané na počítačové videnie. Knižnica obsahuje viac ako 2500 optimalizovaných algoritmov. Obsahuje klasické ale aj najmodernejšie riešenia problémov z oblasti počítačového videnia a strojového učenia. Tieto algoritmy môžu byť použité na rozpoznanie tvárí, klasifikáciu ľudského správania a sledovanie pohybu vo videách, extrakciu 3D modelov objektov, spájanie obrázkov na tvorbu vysoko kvalitných obrazov celej scény, hľadanie podobných obrázkov v databáze, odstránenie efektu červených očí pri použití blesku, sledovanie pohybu očí a rozpoznanie scenérie atď. Knižnica je široko používaná vo výskumných skupinách, firmách a štátnych podnikoch. Počet stiahnutí tejto knižnice prekračuje 18 miliónov. OpenCV je napísaná v jazyku C++, ale je možné použiť ju aj v jazykoch Python, Java a MATLAB.
História.
Knižnica OpenCV bola vytvorená spoločnosťou Intel. Vývoj začal v 1998 a prvé verejné vydanie bolo v roku 2000. Intel ešte aj dnes podporuje ďalší vývoj tento knižnice.
Moduly.
OpenCV má modulárnu štruktúru čo znamená, že balíček obsahuje niekoľko zdieľaných alebo statických knižníc. Hlavné moduly sú:
Programovací jazyk.
OpenCV je napísaný v C++, ale stále si zachováva menej komplexné, aj keď rozsiahle staršie rozhranie C. Všetky novinky a algoritmy sa objavujú v rozhraní C++. Väzby existujú v jazykoch Python (napríklad metódy OpenCV cv.line, OpenCV cv2.cvtcolor, OpenCV cv2.circle), Java a MATLAB/OCTAVE. Rozhranie API pre tieto rozhrania nájdete v online dokumentácii.
Obaly v niekoľkých programovacích jazykoch boli vyvinuté s cieľom podporiť prijatie širším publikom. Vo verzii 3.4 boli väzby JavaScript pre vybranú podmnožinu funkcií OpenCV vydané ako OpenCV.js, ktoré sa majú použiť pre webové platformy.
Samurai čanpurú

Samurai čanpurú (, ) je japonské anime.
Anime sa odohráva vo fiktívnej verzii obdobia Edo (16031868), do deja sú pridané elementy ako hip-hopová hudba a grafiti.
Produkcia.
Samurai čanpurú nasledoval po úspešnom anime seriáli režiséra Šiničiró Watanabe Cowboy Bebop a oba majú podobnú estetiku. Anime malo v Japonsku premiéru 19. mája 2004. Prvá časť bola v Spojených štátoch odvysielaná 14. mája 2005.
Slovo „čanpurú“ znamená niečo zmiešané a pochádza z regionálneho jazyka na ostrove Okinava, kde je to aj názov miestnej kulinárskej špeciality vytvorenej z rôznych prísad zmiešaných dokopy.
Karosa C 734

Karosa C 734 je model linkového medzimestského autobusu, ktorý vyrábal národný podnik Karosa Vysoké Mýto v rokoch 19811997. Je nástupcom linkovej verzie rady ŠL 11.
Konštrukcia.
Autobus C 734 sa stal základným modelom novej karosáckej rady 700. Jedná sa o dvojnápravový voz s hranatou, polosamonosnou karosériou panelovej konštrukcie. Motor je umiestnený za zadnou nápravou, v priestore zadného panela. Medzi nápravami pod karosériou sa nachádza batožinový priestor s objemom 3,5 m³. Predná náprava od LIAZu má nezávisle zavesené kolesá, tuhá zadná pochádza od maďarského podniku Rába, neskôr z produkcie PPS Detva. Teplovodné kúrenie je výkonné, pri teplotách nižších ako 0°C má však problém celý autobus vykúriť. Problémy sú tiež s vetraním pri vysokých teplotách, pretože posuvné časti sa nachádzajú len u dvoch okien na pravej a u troch na ľavej strane. Náporová ventilácia z dvoch ventilátorov tak nedokáže účinne vymieňať vzduch. V pravej bočnici sa nachádzajú dvoje dvojkrídlové výklopné dvere. Obidve sú približne rovnako široké, prvé sú umiestnené pred prednou nápravou, druhé sa nachádzajú v strednej časti vozidla. Sedačky pre cestujúcich sú rozmiestnené 2+2 so strednou uličkou.
Vozidlá C 734 (podobne ako ostatné varianty rady 700) prešli počas výroby viacerými úpravami, ktoré mali zabezpečiť ich lepšiu prevádzkyschopnosť (predovšetkým nové, výkonnejšie motory).
Výroba a prevádzka.
Prvé dva autobusy C 734 (nadväzujúce na dva vyrobené kusy označené ako C 733) boli vyrobené v roku 1975. Vtedy išlo ale len o funkčné vzorky, označené ako C3 a C4. Prototyp, označený ako C5, vznikol o dva roky neskôr. Overovacia séria troch kusov (pôvodne naplánovaných 50 autobusov) vyprodukovala Karosa v roku 1980 a sériová výroba bola zahájená v auguste 1981. Tá trvala až do roku 1997, pod označením Karosa C 834 a s menšími úpravami boli tieto vozidlá vyrábané naďalej pre krajiny bývalého Sovietskeho zväzu. Celkom bolo v rokoch 19751997 vyrobených 18 079 autobusov C 734.
Vozidlá C 734 prevádzkovali predovšetkým podniky ČSAD na kratších medzimestských a regionálnych linkách po celom Československu. Menší počet kusov zakúpili aj niektoré dopravné podniky (napr. Brno alebo Praha), u ktorých tieto vozidlá jazdili na prímestských linkách alebo boli využité ako zájazdové. Celkom 1458 kusov C 734 bolo exportovaných, najviac ich jazdilo v bývalom Sovietskom zväze (625 kusov).
Na Slovensku sa už v súčasnosti tieto autobusy v pravidelnej prevádzke nevyskytujú. Značka Karosa v Česku zanikla a jej pozíciu prevzalo talianske Iveco.
Historické vozy.
Súkromné zbierky: